Source: https://www.epi.sk/zz/2002-89
Timestamp: 2019-12-13 15:11:46+00:00
Document Index: 15062008

Matched Legal Cases: ['§ 2', '§ 2', '§ 3', '§ 4', '§ 5', '§ 50', '§ 4', '§ 2', '§ 49', '§ 6', '§ 5', '§ 2']

89/2002 Z. z. Vyhláška Národného bezpečnostného úradu, ktorou sa upravujú podrobnosti o certifikácii a použití mec... | Aktuálne znenie
Hľadaj v 89/2002 ×
89/2002 Z. z.
Vyhláška č. 89/2002 Z. z.Vyhláška Národného bezpečnostného úradu, ktorou sa upravujú podrobnosti o certifikácii a použití mechanických zábranných prostriedkov alebo technických zabezpečovacích prostriedkov
(v znení č. 373/2003 Z. z.)
Účinnosť od 30.09.2003 do30.04.2004
§ 2 nadobúda účinnosť 1. októbra 2003. § 2 na základe predpisu č. 373/2003 Z. z. nadobúda účinnosť 1. januára 2005.
§ 3 - Druhy certifikácie
§ 4 - Certifikácia typu
§ 5 - Certifikácia prostriedku
Aktuálne znenie 30.09.2003 - 30.04.2004
ktorou sa upravujú podrobnosti o certifikácii a použití mechanických zábranných prostriedkov alebo technických zabezpečovacích prostriedkov
Národný bezpečnostný úrad (ďalej len „úrad") podľa § 50 ods. 7 zákona č. 241/2001 Z. z. o ochrane utajovaných skutočností a o zmene a doplnení niektorých zákonov ustanovuje:
Táto vyhláška upravuje podrobnosti o certifikácii a použití mechanických zábranných prostriedkov alebo technických zabezpečovacích prostriedkov.
Druhy certifikácie
Druhy certifikácie mechanického zábranného prostriedku a technického zabezpečovacieho prostriedku sú tieto:
a) certifikácia typu mechanického zábranného prostriedku a certifikácia typu technického zabezpečovacieho prostriedku (ďalej len „certifikácia typu"),
b) certifikácia jednotlivého mechanického zábranného prostriedku a certifikácia jednotlivého technického zabezpečovacieho prostriedku (ďalej len „certifikácia prostriedku").
(1) Certifikácia typu je druh certifikácie, ktorým sa overuje a osvedčuje zhoda vlastností typu mechanického zábranného prostriedku a technického zabezpečovacieho prostriedku s požiadavkami bezpečnostného štandardu.2)
(2) O certifikáciu typu žiada výrobca, dovozca alebo distribútor3) (ďalej len „žiadateľ") štátny orgán alebo právnickú osobu, ktorej úrad vydal súhlas s autorizáciou (ďalej len „autorizovaná osoba").
(3) Náležitosti žiadosti o certifikáciu typu sú uvedené v prílohy č. 1.
(4) Žiadateľ poskytne autorizovanej osobe dokumentáciu v rozsahu uvedenom v žiadosti o certifikáciu typu podľa prílohy č. 1 a vzorky typu mechanického zábranného prostriedku alebo technického zabezpečovacieho prostriedku.
(5) Autorizovaná osoba uzná výsledky skúšok vydané zahraničným poskytovateľom certifikačných služieb, ak
a) to vyplýva z medzinárodnej zmluvy alebo inej dohody, ktorou je Slovenská republika viazaná,
b) má uzatvorenú zmluvu o vzájomnom uznávaní certifikátov a výsledkov skúšok,
c) rozhodne o tom úrad.
(6) Autorizovaná osoba vydá o výsledkoch svojich zistení záverečný protokol s jednoznačným záverom, ktorý obsahuje výrok komentujúci zhodu vlastností mechanického zábranného prostriedku alebo technického zabezpečovacieho prostriedku s bezpečnostným štandardom.
(7) Autorizovaná osoba poskytne záverečný protokol spolu s kópiou žiadosti o certifikáciu typu úradu.
(8) Certifikát typu udeľuje úrad.
(9) Žiadateľ prikladá k sprievodnej technickej dokumentácii určenej pre užívateľa úradne overený rovnopis certifikátu typu.
(10) Mechanické zábranné prostriedky a technické zabezpečovacie prostriedky, pre ktoré je vydaný certifikát typu, sa môžu použiť iba v súlade s bezpečnostným štandardom.
(1) Mechanický zábranný prostriedok a technický zabezpečovací prostriedok, na ktorý nebol vydaný certifikát typu úradom, sa certifikuje tak, že sa overuje a osvedčuje zhoda jeho vlastností s bezpečnostným štandardom.2)
(2) O certifikáciu prostriedku žiada autorizovanú osobu užívateľ.
(3) Náležitosti žiadosti sú uvedené v prílohe č. 2.
(4) Užívateľ poskytne autorizovanej osobe požadovanú technickú dokumentáciu a v odôvodnených prípadoch aj vzorku mechanického zábranného prostriedku alebo technického zabezpečovacieho prostriedku.
(5) Na certifikáciu prostriedku platia primerane ustanovenia § 4 ods. 5 až 10.
Táto vyhláška nadobúda účinnosť 1. marca 2002 okrem § 2, ktorý nadobúda účinnosť 1. januára 2005.
Príloha č. 1 k vyhláške č. 89/2002 Z. z.
Príloha č. 2 k vyhláške č. 89/2002 Z. z.
1) § 49 ods. 1 písm. a) zákona č. 241/2001 Z. z. o ochrane utajovaných skutočností a o zmene a doplnení niektorých zákonov.
§ 6 ods. 1 a 2 vyhlášky Národného bezpečnostného úradu č. 88/2002 Z. z. o fyzickej bezpečnosti a objektovej bezpečnosti.
2) § 5 ods. 1 vyhlášky Národného bezpečnostného úradu č. 88/2002 Z. z.
3) § 2 písm. b) až d) zákona č. 264/1999 Z. z. o technických požiadavkách na výrobky a o posudzovaní zhody a o zmene a doplnení niektorých zákonov.